sagorsarker/bangla-wikipedia huggingface dataset:
খাদিজা মাস্তর

খাদিজার মাস্তর ডিসেম্বর ১৯২৭ সালের ১১ ডিসেম্বরে ভারতের বেরেলীতে জন্মগ্রহণ করেন। তার বাবা ছিলেন সৈয়দ তাহুর আহমদ খান। তিনি ছিলেন ব্রিটিশ সেনাবাহিনীতে মেডিকেল চিকিৎসক। হৃদ রোগে আক্রান্ত হবার পরে তিনি মারা যান। ১৯৪৭ সালে পাকিস্তানের স্বাধীনতার পরে তিনি তার পরিবারের সাথে লহরে গিয়ে বসবাস স্থাপন করেন।
তিনি ১৯৪২ সালে থেকে ছোট গল্প লিখতে শুরু করেন এবং তার মৃত্যুর আগ পর্যন্ত তিনি ছোট গল্প লেখা অবিরত রাখেন। তার লেখা ছোট গল্পের পাঁচটি বই এবং দুটি উপন্যাস এখন পর্যন্ত প্রকাশিত হয়েছে। তার গল্প সামাজিক এবং নৈতিক মূল্যের পাশাপাশি রাজনৈতিক উপর ভিত্তি করে লিখা হয়েছে। তার লেখা গল্পগুচ্ছ তার অভিজ্ঞতা এবং পর্যবেক্ষণ উপর ভিত্তি করে লেখা হয়েছে।
বাহাউদ্দিন জাকারিয়া বিশ্ববিদ্যালয়ে মুলতান সম্পর্কে গবেষণায় কাজ করেছেন। এগুলো ছিল খাদিজা মাস্তুরের জীবন ও সাহিত্যের অবদান।
(সাহিত্যের জন্য আদমজী পুরস্কার বিজয়ী)
২০১০ সালে পাকিস্তানের একাডেমির চেয়ারম্যান খাদিজা মাস্তুরের উপন্যাসে আঙ্গান প্রকাশ করেন। ফখর জামান বলেন, খাদিজা মাস্তুরের উপন্যাস আঙ্গান তার বড় সাহিত্য অর্জনের এক কর্ম বলে মনে করা হয়।
তিনি একজন সাংবাদিককে বিয়ে করেন। তিনি যাকে বিয়ে করেন তার নাম মালিক জহির-উদ-দেইমান বাবর আওয়ান। তার সাথে বিয়ে করার পর তাদের দুই সন্তানের জন্ম হয়। একজনের নাম কিরণ ফয়জ ও আরেকজন মালিক পারভেজ আলম আওয়ান।
খাদিজা মাস্তুর ২৫ জুলাই ১৯৮২ সালে ইংল্যান্ডের লন্ডনে মারা যান। তিনি ইংল্যান্ডে মারা গেলেও তাকে পাকিস্তানের লহোরে কবর দেওয়া হয়।
২০০৫ সালে করাচি আর্টস কাউন্সিলের একটি অনুষ্ঠানের আয়োজন করা হয়। উক্ত অনুষ্ঠানে তার বোন হাজরা মাসর প্রধান অতিথি হিসাবে উপস্থিত ছিলেন। তার বোন (হাজরা) একজন উল্লেখযোগ্য লেখক। এই অনুষ্ঠানে সভাপতিত্ব করেন অন্য উল্লেখযোগ্য পণ্ডিত সাহার আনসারি। আনসারি বলেন, লেখক হিসাবে উভয় বোন তাদের নিজস্ব শৈলী এবং ঐতিহ্য প্রবর্তিত করেছেন। তিনি আরও বলেন, খাদিজা মাস্তুর কেবল চারদিকে লক্ষ্য করে বা তার চারিদেকের বস্তুগুলোর দিকে লক্ষ্য রেখে তার অভিজ্ঞতাগুলো লিখেন।
জ্যাক এডওয়ার্ডস

জন ডানলপ এডওয়ার্ডস (; জন্ম: ১২ জুন, ১৮৬০ - মৃত্যু: ৩১ জুলাই, ১৯১১) ভিক্টোরিয়ার প্রাহরান এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৮ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিংয়ে পারদর্শী ছিলেন জ্যাক এডওয়ার্ডস।
১৮৮০-৮১ মৌসুম থেকে ১৮৮৯-৯০ মৌসুম পর্যন্ত জ্যাক এডওয়ার্ডসের প্রথম-শ্রেণীর খেলোয়াড়ী জীবন চলমান ছিল। ছোটখাটো ও হাল্কাপাতলা গড়নের অধিকারী ছিলেন জ্যাক এডওয়ার্ডস। ব্যাটিংকালে বেশ শক্ত প্রতিরক্ষাব্যূহ ব্যবস্থা গড়ে তুলতেন। এছাড়াও, চমৎকার ফিল্ডার হিসেবে সুনাম কুড়িয়েছেন। ভিক্টোরিয়ার ওয়েসলি কলেজে অধ্যয়ন করেন। এরপর মেলবোর্ন ক্রিকেট ক্লাবে খেলেন। ১৮৮০-৮১ মৌসুমে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার।
পরবর্তীতে ১৮৮১-৮২ মৌসুমের গ্রীষ্মকালে এ. শ একাদশের বিপক্ষে ভিক্টোরিয়ার সদস্যরূপে খেলেন। সফরকারীদের বিপক্ষে ৬৫ রান তুলেন। এটিই তার খেলোয়াড়ী জীবনে ব্যক্তিগত সর্বোচ্চ রানের ইনিংস ছিল। এরপর তিনি বেন্ডিগোয় চলে যান। সেখানে তিনি ব্যাংকের কেরানি হিসেবে চাকরি করেন।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জ্যাক এডওয়ার্ডস। ১৬ জুলাই, ১৮৮৮ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩০ আগস্ট, ১৮৮৮ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি।
১৮৮৮ সালে অস্ট্রেলিয়া দলের সদস্যরূপে ইংল্যান্ড গমন করেন। কাউন্টি ক্লাবগুলোর বিপক্ষে খেলাগুলোয় বেশ রান তুলেছিলেন। টেস্ট সিরিজের তিনটি খেলায় অংশ নেন। অংশগ্রহণকৃত ছয় ইনিংসের তিনটিতেই শূন্য রানের সন্ধান পান। ফলে, ব্যাটিং গড় দাঁড়ায় ৯.৬০। সবগুলো খেলাতেই মাঝারিসারিতে ব্যাটিং করতে নেমেছিলেন।
টেস্টের তুলনায় প্রথম-শ্রেণীর ক্রিকেটে কিঞ্চিৎ ভালো খেলা উপহার দিয়েছিলেন। সমগ্র খেলোয়াড়ী জীবনে ৫১টি প্রথম-শ্রেণীর খেলায় অংশ নিয়েছেন। ১৩.৭২ গড়ে ৯৬১ রান তুলেছিলেন তিনি।
জীবনের শেষদিকে স্নায়বিক দূর্বলতায় ভোগেন। অতঃপর ৩১ জুলাই, ১৯১১ তারিখে ৫১ বছর বয়সে ভিক্টোরিয়ার হকসবার্ন এলাকায় জ্যাক এডওয়ার্ডসের দেহাবসান ঘটে।
দেবযানী রাজকুমারন

সুষমা জয়দেব (পেশাগতক্ষেত্রে শুধুমাত্র দেবযানী নামে পরিচিত) হলেন একজন ভারতীয় অভিনেত্রী, যিনি বেশ কয়েকটি কন্নড়, হিন্দি, বাংলা, তামিল, মালয়ালম, তেলুগু চলচ্চিত্রে অভিনয় করেছেন। তিনি ১৯৯৭ সালে মুক্তিপ্রাপ্ত "সূর্য বংশম" এবং ২০০০ সালে মুক্তিপ্রাপ্ত "ভারতী" চলচ্চিত্রে অভিনয়ের জন্য তামিলনাড়ু রাজ্য চলচ্চিত্র পুরস্কার এবং ১৯৯৬ সালে মুক্তিপ্রাপ্ত "কধল কোট্টাই" (১৯৯৬) -এ অভিনয়ের জন্য একটি বিশেষ পুরস্কার অর্জন করেছেন। তিনি ১৯৯৬ থেকে ২০০৩ সাল পর্যন্ত তামিল চলচ্চিত্র জগতের একজন শীর্ষস্থানীয় অভিনেত্রী ছিলেন। তিনি বেশ কয়েকটি ব্যবসায়িকভাবে সফল চলচ্চিত্রে অভিনয় করেছেন; যার মধ্যে "নিনাইথেন ভান্ধাই" (১৯৯৮), "নী ভারুভাই এনা" (১৯৯৯), "থেনালী" (২০০০), "ফেন্ডস" (২০০১), "অনান্ধম" (২০০১) এবং "আজাগি" (২০০২) অন্যতম। এর পাশাপাশি সান টিভিতে বেশ সফল ধারাবাহিক "কোলাঙ্গল" -এ অভিনয়ের জন্য তিনি সেরা টেলিভিশন অভিনেত্রী বিভাগে পুরস্কার লাভ করেছেন।
দেবযানী ১৯৭৪ সালের ২২শে জুন তারিখে ভারতের মহারাষ্ট্রের মুম্বইয়ে সুষমা জয়দেব নামে জন্মগ্রহণ করেছিলেন। তাঁর বাবা জয়দেব কর্ণাটকের ম্যাঙ্গালোরের এবং মা লক্ষ্মী আম্মাল তামিলনাড়ুর নাগেরকাইলের বাসিন্দা। নকুল ও ময়ুর নামে তাঁর দুই ছোট ভাই রয়েছে। নকুল তামিল চলচ্চিত্র জগতে একজন অভিনেতা ও গায়ক হিসাবে কাজ করছেন, অন্যদিকে ময়ুর একটি আসন্ন চলচ্চিত্রে অভিনয়ের মাধ্যমে অভিষেক করবেন।
তিনি পরিচালক রাজকুমারনের সাথে একটি সম্পর্কে আবদ্ধ ছিলেন, যাঁর সাথে তিনি বেশ কয়েক বছর ধরে বেশ কয়েকটি চলচ্চিত্রে কাজ করেছেন। তাঁদের পিতা-মাতা উভয়ই তাঁদের সম্পর্কের অনুমোদন দেননি, যার ফলে এই দম্পতি তাঁদের ছেড়ে চলে গিয়েছিলেন। অতঃপর ২০০১ সালের ১৯শে এপ্রিল তারিখে তাঁরা একান্তে বিয়ে করেছিলেন। তাঁদের ইনাইয়া ও প্রিয়াঙ্কা নামে দুটি কন্যা রয়েছে। বর্তমানে তিনি চেন্নাইয়ের আন্না সালাইয়ের চার্চ পার্ক স্কুলে শিশুদের পড়াচ্ছেন।
"কোয়েল" নামক একটি হিন্দি চলচ্চিত্রে কোয়েল চরিত্রে অভিনয় করার মাধ্যমে দেবযানী তাঁর চলচ্চিত্র জীবন শুরু করেছিলেন; পরে এটি প্রযোজনার সময় বাতিল করা হয়েছিল। তিনি "শত পঞ্চমী" নামে একটি বাংলা চলচ্চিত্রে অভিনয় করেছেন। তিনি তামিল চলচ্চিত্রে খ্যাতি অর্জনের পূর্বে একটি মারাঠি চলচ্চিত্রেও অভিনয় করেছিলেন। তাঁর কর্মজীবনের প্রথম দিকের চলচ্চিত্রগুলো ৯০-এর দশকের শুরুতে এবং মধ্যে মুক্তি পেয়েছে।
১৯৯৬ থেকে ২০০০ সাল পর্যন্ত দেবযানী ৩৫টিরও বেশি চলচ্চিত্রে নায়িকার চরিত্রে অভিনয় করেছেন এবং কামাল হাসান, প্রশান্ত, অজিত, বিজয়, শরৎ কুমার, পার্থিবান এবং বিক্রমের মতো শীর্ষস্থানীয় অভিনেতাদের সাথে অভিনয় করেছেন।
গোমদণ্ডী রেলওয়ে স্টেশন

গোমদণ্ডী রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার বোয়ালখালী উপজেলায় অবস্থিত একটি রেলওয়ে স্টেশন।
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে গোমদণ্ডী রেলওয়ে স্টেশন তৈরি করা হয়।
গোমদণ্ডী রেলওয়ে স্টেশন দিয়ে একাধিক লোকাল ট্রেন চলাচল করে। তবে কোন আন্তঃনগর ট্রেন চলাচল করে না।
বয়ড়া ইউনিয়ন, হরিরামপুর

বয়ড়া ইউনিয়ন বাংলাদেশের মানিকগঞ্জ জেলার অন্তর্গত হরিরামপুর উপজেলা একটি ইউনিয়ন।
বয়ড়া ইউনিয়ন হরিরামপুর উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম হরিরামপুর উপজেলার আওতাধীন।
২০১১ সালের আদমশুমারি অনুযায়ী বয়ড়া ইউনিয়নের মোট জনসংখ্যা ১৬,৬৩০ জন।
বয়ড়া ইউনিয়নেরগ্রাম ভিত্তিক লোকসংখ্যা
আটিগ্রাম ইউনিয়ন
মানিকগঞ্জ সদর উপজেলা
বেঙ্গুরা রেলওয়ে স্টেশন

বেঙ্গুরা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার বোয়ালখালী উপজেলায় অবস্থিত একটি রেলওয়ে স্টেশন।
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে বেঙ্গুরা রেলওয়ে স্টেশন তৈরি করা হয়।
বেঙ্গুরা রেলওয়ে স্টেশন দিয়ে একাধিক লোকাল ট্রেন চলাচল করে। তবে কোন আন্তঃনগর ট্রেন চলাচল করে না।
ধলঘাট রেলওয়ে স্টেশন

ধলঘাট রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার পটিয়া উপজেলায় অবস্থিত একটি রেলওয়ে স্টেশন।
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে ধলঘাট রেলওয়ে স্টেশন তৈরি করা হয়।
ধলঘাট রেলওয়ে স্টেশন দিয়ে একাধিক লোকাল ট্রেন চলাচল করে। তবে কোন আন্তঃনগর ট্রেন চলাচল করে না।
গাস ম্যাকে

অ্যাঙ্গাস জেমস ম্যাকে (; জন্ম: ১৩ জুন, ১৯৬৭) সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার ও প্রশাসক। জিম্বাবুয়ে ক্রিকেট দলের অন্যতম সদস্য ছিলেন তিনি। বর্তমানে তিনি ক্রিকেট স্কটল্যান্ডের প্রধান নির্বাহীর দায়িত্ব পালন করছেন। ২০০১ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করতেন গাস ম্যাকে।
মার্লবোরা হাই স্কুলে অধ্যয়নের পর প্লামট্রি হাই স্কুলে পড়াশুনো করেন। কিশোর অবস্থায় ১৯৮৪ সালে জিম্বাবুয়ে কোল্টস দলের সদস্যরূপে ইংল্যান্ড গমন করেছিলেন। এরপর, জিম্বাবুয়ের বিদ্যালয় দলের সদস্যরূপেও প্রতিনিধিত্ব করেন।
১৯৯৮-৯৯ মৌসুম থেকে ২০০২-০৩ মৌসুম পর্যন্ত গাস ম্যাকে’র প্রথম-শ্রেণীর খেলোয়াড়ী জীবন চলমান ছিল। ১৯৯৮-৯৯ মৌসুমে ৩১ বছর বয়সে ১৯৯৮-৯৯ মৌসুমে প্রথম-শ্রেণীর ক্রিকেটে অভিষেক ঘটে তার। তবে, প্রথম-শ্রেণীর প্রতিযোগিতা হিসেবে মর্যাদা লাভের পূর্বেই লোগান কাপে ম্যাশোনাল্যান্ড দলের পক্ষে খেলেছিলেন।
১৯৮৬ সালে এসেক্সের সদস্যরূপে এক বছর খেলেন। তবে, পায়ের গোড়ালির আঘাতে তাকে মাঠের বাইরে অবস্থান করতে হয়েছিল। পরবর্তীতে ইংলিশ মিডল্যান্ডসের ক্লাব দল বার্ন্ট গ্রীন ও ওয়েস্ট ব্রোমউইচ খেলেন। ইংল্যান্ড থেকে নিজ দেশে প্রত্যাবর্তন করেন। উদ্দেশ্য ছিল, ১৯৯৯ সালের ক্রিকেট বিশ্বকাপে জিম্বাবুয়ে দলের প্রতিনিধিত্ব করা। তবে, তিনি এ উদ্দেশ্য পূরণে সফল হননি।
সমগ্র খেলোয়াড়ী জীবনে তিনটিমাত্র ওডিআইয়ে অংশগ্রহণ করেছেন গাস ম্যাকে। ৪ জানুয়ারি, ২০০১ তারিখে ওয়েলিংটনে স্বাগতিক নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। ৪ ফেব্রুয়ারি, ২০০১ তারিখে পার্থে স্বাগতিক অস্ট্রেলিয়া দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।
২০০০-০১ মৌসুমে অস্ট্রেলিয়া ও নিউজিল্যান্ড গমনার্থে জিম্বাবুয়ের একদিনের দলের সদস্যরূপে আমন্ত্রিত হন। ২০০১ সালে জিম্বাবুয়ের পক্ষে সিম বোলার হিসেবে তিনটি ওডিআইয়ে অংশ নেন।
পেশাগত পর্যায়ে ব্যাংকার তিনি। পাশাপাশি ম্যাশোনাল্যান্ডের পক্ষে সাধারণ ব্যবস্থাপকের দায়িত্ব পালন করেছেন। ২০০৬ সালে সাসেক্সের প্রধান নির্বাহী হিসেবে নিযুক্ত হয়েছেন। ২০০৮ সাল শেষে সারে দলের দিকে ধাবিত হন ও ২০১০ সাল পর্যন্ত ক্রিকেট ব্যবস্থাপনা পরিচালকের দায়িত্ব পালন করেছেন। লিচেস্টারশায়ারের অপারেশন্স ম্যানেজার ছিলেন।
২০১১ সালে হার্লেকুইন্স আরএলের সিইও ছিলেন। ২০১৭ থেকে ২০১৯ সময়কালে প্রিমিয়ারশীপ রাগবি দল ওরচেস্টার ওয়ারিয়র্সের ব্যবস্থাপনা পরিচালকের দায়িত্ব পালন করেন। ৩ অক্টোবর, ২০১৯ তারিখে ক্রিকেট স্কটল্যান্ডের প্রধান নির্বাহী হিসেবে তার নতুন দায়িত্ব পালনের কথা ঘোষণা করা হয়।
রায়ান হাইন্ডস

রায়ান ও’নীল হাইন্ডস (; জন্ম: ১৭ ফেব্রুয়ারি, ১৯৮১) সেন্ট জেমসের হোল্ডার্স হিল এলাকায় জন্মগ্রহণকারী আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০১ থেকে ২০০৯ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শী ছিলেন রায়ান হাইন্ডস।
১৯৯৮-৯৯ মৌসুম থেকে ২০১৪ সাল পর্যন্ত রায়ান হাইন্ডসের প্রথম-শ্রেণীর খেলোয়াড়ী জীবন চলমান ছিল। শুরু থেকেই তাকে প্রতিশ্রুতিশীল খেলোয়াড় হিসেবে ভাবা হতো। পরবর্তীতে, ব্যাট ও বল হাতে নিয়ে খেলায় বিজয়ী দলের সদস্য হবার প্রমাণ রাখেন। সাবেক ওয়েস্ট ইন্ডিয়ান ক্রিকেটার ডেসমন্ড হেইন্স তার ব্যাটিং কৌশলকে ক্যারিবীয় অঞ্চলের সেরা হিসেবে আখ্যায়িত করেছিলেন। তবে, বল হাতে নিয়ে নাটকীয়ভাবে নিজের প্রতিভার স্ফূরণ ঘটিয়েছিলেন।
১৯৯৮ সালে ঠিক ১৭ বছর বয়সে কমনওয়েলথ গেমসে বার্বাডোসের সদস্যরূপে অভিষেক ঘটে তার। এরপর ২০০০ সালে যুবদের বিশ্বকাপে ওয়েস্ট ইন্ডিজের অনূর্ধ্ব-১৯ দলের অধিনায়কের দায়িত্ব পালন করেছিলেন। বাইশ বছর বয়সে বার্বাডোসের পক্ষে বোলিং রেকর্ড গড়েন। ২০০১ সালে বুস্টা কাপে লিওয়ার্ড আইল্যান্ডসের বিপক্ষে খেলায় ১৫ উইকেট লাভ করেছিলেন। প্রথম ইনিংসে ৯/৬৮ বোলিং পরিসংখ্যান গড়েন ও বার্বাডোসের রেকর্ড হিসেবে বিবেচ্য। এরপর ২০০৫-০৬ মৌসুমে একই দলের বিপক্ষে উভয়ে ইনিংসে ১৬৮ ও ১৫০ রানের ইনিংস খেলেন। এরফলে, প্রথম বার্বাডীয় হিসেবে উভয় ইনিংসে সেঞ্চুরি করে রেকর্ড বহিতে স্থান করে নেন।
২০০৭ সালে ক্যারিব বিয়ার কাপে বার্বাডোস দলের অধিনায়ক হিসেবে দলকে শিরোপা বিজয়ে নেতৃত্ব দেন। তবে, পরবর্তী সেপ্টেম্বরেই তাকে দায়িত্ব পালন করা থেকে অব্যাহতি দেয়া হয়। ফেব্রুয়ারি, ২০০৭ সালে ত্রিনিদাদ ও টোবাগো দলের বিপক্ষে বার্বাডোসের অধিনায়ক হিসেবে আম্পায়ারের সিদ্ধান্তে বিরূপ প্রতিক্রিয়া ব্যক্ত করেন। ফলে, নিষেধাজ্ঞার কবলে পড়েন তিনি। এ সিদ্ধান্তের বিষয়ে ডব্লিউআইসিবি পরিচালক ডেরেক মারে মন্তব্য করেন যে, আঞ্চলিক খেলায় তার দেখা সবচেয়ে বাজে আচরণ ছিল। তবে, খেলার প্রতিবেদন বেশ দেরীতে দেয়া হয়েছিল।
সমগ্র খেলোয়াড়ী জীবনে পনেরোটি টেস্ট ও চৌদ্দটি একদিনের আন্তর্জাতিকে অংশগ্রহণ করেছেন রায়ান হাইন্ডস। ৩১ জানুয়ারি, ২০০২ তারিখে শারজায় পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১৭ জুলাই, ২০০৯ তারিখে সেন্ট জর্জেসে সফরকারী বাংলাদেশ দলের বিপক্ষে সর্বশেষ টেস্টে অংশ নেন তিনি।
২০০১-০২ মৌসুমে শারজায় পাকিস্তানের বিপক্ষে অভিষেক টেস্টে অর্ধ-শতরানের ইনিংস খেলেন। প্রায় তিন বছর পর ২০০৮ সালে শ্রীলঙ্কার বিপক্ষে খেলার জন্যে টেস্ট দলে পুনরায় আমন্ত্রণ জানানো হয়েছিল।
পাশাপাশি শৃঙ্খলা ভঙ্গের কারণে এর পরপরই অধিনায়কত্ব কেড়ে নেয়া হয়। ফলশ্রুতিতে, আঞ্চলিক পর্যায়ের সীমিত ওভারের চ্যাম্পিয়নশীপ প্রতিযোগিতা থেকে দূরে সরে থাকার কথা ঘোষণা করেন। পরবর্তীকালে জানা যায় যে, রায়ান হাইন্ডস মানসিকভাবে বিপর্যস্ত ছিলেন ও চিকিৎসা নেয়ার কথা ভাবছিলেন।
২০১২ সালে ২৮ বছর বয়সী মহিলাকে ধর্ষণের অপরাধে অভিযুক্ত হন ও তাকে গ্রেফতার করা হয়। তবে, গ্রেফতারের পরপরই তাকে জামিনে মুক্তি দেয়া হয়েছিল।
হাজরা মাশরুর

হাজরা মারুর ( ; " )" (১৭ জানুয়ারী ১৯৩০ - ১৫ সেপ্টেম্বর ২০১২) ছিলেন একজন পাকিস্তানি নারীবাদী লেখক।
হাজরা মাশরুর জন্ম ১৯৩০ সালের ১৭ জানুয়ারী ভারতের লখনউতে। তার পিতার নাম ডাঃ সৈয়দ তাহহুর আলী খান। যিনি ছিলেন একজন ব্রিটিশ সেনাবাহিনী মেডিকেল চিকিৎসক। তিনি হঠাৎ হার্ট অ্যাটাক করেন এবং তিনি মারা যান। তাঁর আরও পাঁচ বোন ছিলেন খাদিজা মাস্তর তার এক প্রখ্যাত লেখক বোন। এছাড়া খাদিজা মাস্তর একজন কবি, নাট্যকার এবং একটি সংবাদপত্রের বিভাগীয় প্রধান লেখক। তার পরিবার মূলত তার মায়ের দ্বারা উত্থাপিত হয়েছিল। তিনি ছোটবেলা থেকেই লেখালেখি শুরু করেছিলেন। 
১৯৪৭ সালে পাকিস্তানের স্বাধীনতার পরে, তিনি এবং তার বোনরা পাকিস্তানে চলে যান এবং লাহোরে স্থায়ী হন। তাঁর বইয়ে একজন উর্দু লেখক লিখেছেন যে হাজরা বিখ্যাত উর্দু কবি সাহির লুধিয়ানভীর সাথে জড়িত ছিলেন তা কেউ জানত না। কিন্তু একবার সাহিত্যের সমাবেশে লুধিয়ানভি একটি শব্দ ভুলভাবে উচ্চারণ করলে হাজরা তার সমালোচনা করেন এবং তিনি ক্রুদ্ধ হন। পরে, তিনি ২৮ বছর ধরে দৈনিক ডনের সম্পাদক ছিলেন। তিনি আহমেদ আলী খানকে বিয়ে করেছিলেন। ২০০৭ সালে তাঁর মৃত্যুর আগে তারা ৫৭ বছর ধরে বিবাহিত জীবন কাটিয়েছিল । তাদের দুটি মেয়ে রয়েছে। তিনি উর্দু সাহিত্যের ইতিহাসের খ্যাতিমান লেখক খাদিজা মাস্তুরের ছোট বোন ছিলেন। 
হাজরা মাশরুর ছোট বেলা থেকেই ছোট গল্প লেখা শুরু করেছিলেন। উর্দু সাহিত্য চক্র থেকে সাহিত্য ম্যাগাজিনে প্রকাশিত তার ছোট গল্পগুলি খুবই প্রশংসা পেয়েছিল। তিনি আহমেদ নাদিম কাসমীর সাথে সাহিত্য পত্রিকা "নাকোশ" সম্পাদনা করেছেন। কাসমীর তাঁর ও তাঁর বোনের বন্ধু ছিলেন। তাঁর লেখাগুলির কারণে তিনি বিরাজমান মুসলিম সমাজে বিতর্কিত হয়ে উঠলে পুরুষ-দাপুটে দলগুলি তাকে আক্রমণ করে। তিনি উর্দু সাহিত্য এবং উর্দু কথাসাহিত্যের ইতিহাসে সাহসী কল্পনা এবং অপ্রচলিত উপায়ে ছোট গল্প লেখার মাধ্যমে নিজের স্থান তৈরি করেছিলেন। তিনি খুবই সহজ গদ্য রচনা করতেন অথচ সেগুলো হতো কার্যকর গদ্য রচনা। তার লেখার পদ্ধতি ছিল ডাউন-টু-আর্থ পদ্ধতি।
তিনি বেশ কয়েকটি ছোটগল্পের বই লিখেছিলেন। যাতে তিনি লিখেছেন পুরুষদের সমান নারীদের জন্য সামাজিক, রাজনৈতিক, আইনি এবং অর্থনৈতিক অধিকার উত্থাপন নিয়ে। হাজরা মাশরুর ছিলেন প্রগতিশীল লেখক আন্দোলনের অন্যতম মশাল বহনকারী পাশাপাশি উপমহাদেশের নারীবাদের অন্যতম পথিকৃৎ। 
হাজরা মাশরুর ১৫ ই সেপ্টেম্বর ২০১২ সালে পাকিস্তানের করাচিতে মারা যান।
সুলতানগঞ্জ ইউনিয়ন

সুলতানগঞ্জ ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি সাবেক প্রশাসনিক ইউনিয়ন। ২০১৩ সালে যার কিছু অংশ ঢাকা সিটি করপোরেশনের সাথে আর কিছু অংশ কেরানীগঞ্জ উপজেলার সাথে একীভূত করা হয়।
সুলতানগঞ্জ ইউনিয়ন তেজগাঁও উন্নয়ন সার্কেলের আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম কামরাঙ্গীরচর থানার আওতাধীন।
এই প্রাচীন ইউনিয়নের রাস্তাগুলো খুব সরু হওয়াতে রিকশা এখানকার প্রধান বাহন হয়ে দাঁড়িয়েছে। এছাড়া যান্ত্রিক বাহনগুলোর মধ্যে টেম্পো, সি.এন.জি. চালিত অটোরিকশা ইত্যাদি উল্লেখযোগ্য।
প্রাক্তন চেয়ারম্যানগণের তালিকা
কেরানীগঞ্জ উপজেলা
কামরাঙ্গীরচর থানা
তেজগাঁও উন্নয়ন সার্কেল
ভগবতী

ভগবতী (দেবনাগরী : भगवती) সংস্কৃত উৎসের একটি শব্দ, যা হিন্দুধর্মে নারী দেবদেবীদের সম্বোধন করার জন্য বা সম্মানের উপাধি হিসাবে ব্যবহার করা হয়।
ভগবতীর সমতুল্য পুরুষ ভগবান। "ভগবতী" শব্দটি দেবী বা ঈশ্বরীর পরিবর্তে ব্যবহার করা যেতে পারে।
ভগবতী মন্দিরগুলি সমগ্র ভারতে বিভিন্ন স্থানে অবস্থিত, উদাহরণস্বরূপ,
ভগবতী মন্দির সসিহিতলু ম্যাঙ্গালোর । আরব সাগরের তীরে কর্ণাটকের একটি বিখ্যাত মন্দির। গুলিগা এখানে প্রধান দেবতা (দৈব)।
কেরালাতে এই দেবীমন্দিরগুলিকে "ভগবতী ক্ষেত্রম" বলে অভিহিত করা হয়। কেরালার কয়েকটি জনপ্রিয় ভাগবতী মন্দির হল
গোয়াতে অনেক ভগবতী মন্দির দেখা যায় । এখানে গৌড় সারস্বত ব্রাহ্মণ, দৈভাদন্য ব্রাহ্মণ, ভান্ডারী সম্প্রদায়গুলির দ্বারা দেবতাকে মূলত মহিষাসুরমর্দিনী রূপে পূজা করা হয়। ভগবতীকে বেশিরভাগ গোয়ান মন্দিরে পঞ্চায়েতন দেবতা হিসাবে পূজা করা হয়। ভগবতীর জন্য বিশেষভাবে উৎসর্গীকৃত তীর্থগুলি হল:
পশ্চিমবঙ্গে এই দেবীমন্দিরগুলিকে দেবী পূজার প্রধান ক্ষেত্র" বলে অভিহিত করা হয়। পশ্চিমবঙ্গের কয়েকটি জনপ্রিয় ভাগবতী মন্দির হল
মালালাই জয়া

মালালাই জয়া ( পশ্তু مل مليا جویا ) (জন্ম ২৫ এপ্রিল, ১৯৭৮) একজন কর্মী, লেখক এবং আফগানিস্তানের প্রাক্তন রাজনীতিবিদ । আফগান সংসদে প্রকাশ্য যুদ্ধবাজ ও যুদ্ধাপরাধীদের উপস্থিতি প্রকাশ্যে নিন্দিত করার কারণে বরখাস্ত করা হয়। ২০০৫ সাল থেকে ২০০৭ সালের প্রথমদিকে তিনি আফগানিস্তানের জাতীয় পরিষদে সংসদ সদস্য হিসাবে দায়িত্ব পালন করেছিলেন । তিনি কারজাই প্রশাসন এবং এর পশ্চিমা সমর্থকদের বিশেষত আমেরিকা যুক্তরাষ্ট্রের একজন স্পষ্টবাদী সমালোচক। 
২০০৭ সালের মে মাসে তার স্থগিতাদেশ আন্তর্জাতিকভাবে বিক্ষোভ সৃষ্টি করে এবং তার পুনর্বহালের জন্য আপিলের আবেদন করা হয়। এই আবেদন বড় মাপের লেখকদের দ্বারা স্বাক্ষরিত হয়েছে। যেমন নোম চোম্স্কির মতো বুদ্ধিজীবী এবং কানাডা, জার্মানি, যুক্তরাজ্য, ইতালি এবং স্পেনের সংসদ সদস্যসহ রাজনীতিবিদসহ রাজনীতিবিদ। বিবিসি কর্তৃক তাকে "আফগানিস্তানে ব্র্যাভ্যান্স নারী" বলা হয়।
২০১০ সালে, "টাইম" ম্যাগাজিন মালালাই জয়াকে তাদের বিশ্বের ১০০ প্রভাবশালী ব্যক্তির বার্ষিক তালিকায় রাখে। ফরেন পলিসি ম্যাগাজিনটি মালালাই জয়াকে তার বার্ষিক শীর্ষ ১০০ বৈশ্বিক চিন্তকদের তালিকায় তালিকাবদ্ধ করে। ৮ ই মার্চ, ২০১১-এ দ্য গার্ডিয়ান তাকে "শীর্ষস্থানীয় ১০০ জন মহিলা: কর্মী ও প্রচারকারী" এর মধ্যে তালিকাভুক্ত করে। 
জয়া পশ্চিম আফগানিস্তানে ফারাহ প্রদেশের ২৫ এপ্রিল, ১৯৭৮ সালে জন্মগ্রহণ করেন। সোভিয়েত-আফগান যুদ্ধের যুদ্ধের সময় তার বাবা একজন প্রাক্তন মেডিকেল ছাত্র ছিলেন। ১৯৮২ সালে, যখন তিনি ৪ বছর বয়সী ছিলেন। তখন তার পরিবার আফগানিস্তান থেকে প্রতিবেশী রাষ্ট্র ইরানে শরণার্থী হিসাবে বসবাস করার জন্য পালিয়ে যায়।
সোভিয়েত প্রত্যাহারের পরে, জয়া ১৯৯৯ সালে তালিবানের শাসনামলে আফগানিস্তানে ফিরে আসেন। অল্প বয়সী মহিলা হিসাবে তিনি একজন সামাজিক কর্মী হয়ে কাজ করেছিলেন এবং পশ্চিমাঞ্চলীয় হেরত ও ফারাহ প্রদেশে অরগানাইজেশন অফ প্রমোটিং আফগান ওমেন পাওয়ারের (ওপিএডব্লিউসি) একজন বেসরকারী গোষ্ঠীর একজন পরিচালক হিসাবে মনোনীত হন। তিনি বিবাহিত, তবে তার সুরক্ষার ভয়ে স্বামীর নাম প্রকাশ করেননি।
জাগীর ইউনিয়ন

জাগীর বাংলাদেশের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
জাগীর ইউনিয়ন মানিকগঞ্জ সদর উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম মানিকগঞ্জ সদর উপজেলার আওতাধীন।
২০১১ সালের আদমশুমারি অনুযায়ী জাগীর ইউনিয়নের মোট জনসংখ্যা ৩৮,৩৭৩ জন।
মানিকগঞ্জ শহরের বাসস্ট্যান্ড থেকে প্রায় ৪.০০ কিলোমিটার পূর্ব দিকে ঢাকা-আরিচা মহাসড়কের ধলেশ্বরী ব্রীজের পূর্ব পাশের দক্ষিণ দিকে   জাগীর ইউনিয়ন পরিষদ অবস্থিত। রিক্সা অথবা গাড়ীতে অতি সহজেই জাগীর ইউনিয়নে যাতায়াত করা যায়।
আটিগ্রাম ইউনিয়ন
মানিকগঞ্জ সদর উপজেলা
সাদিয়া আজমত

সাদিয়া আজমত ( ; জন্ম ১৯৮৭) পাকিস্তানি বংশোদ্ভূত একজন ইংরেজ স্ট্যান্ড আপ কমেডি অভিনেতা ।
আজমতের জন্ম হয়েছিল ইংল্যান্ডের এসেক্সে । তিনি ১৯ বছর বয়সে হিজাব পরিধান শুরু করেন। 
আজমত বিভিন্ন বর্ণনার কল-সেন্টারে কাজ করছিলেন। 
২০১০ সালে, আজমত স্ট্যান্ড আপ কমেডি অভিনয় শুরু করেন। তিনি একজন পেশাদার কৌতুক অভিনেত্রী, দেবোরাহ ফ্রান্সেস-হোয়াইটের স্ট্যান্ড-আপের মাধ্যমে কীভাবে পেশা জীবন বিকাশ করা যায় সে সম্পর্কে তিনি অন্তর্দৃষ্টি দিয়েছিলেন। 
আগস্ট ২০১১ সালে, তিনি তার প্রথম শো "প্লিজ হোল্ড" অভিনয় করলেন ।
২০১১ সালের ডিসেম্বরে, তিনি গ্লাসগোয়ের দেশি সেন্ট্রাল কমেডি ট্যুরে পারফর্ম করেছিলেন। 
২০১৪ সালের সেপ্টেম্বরে তিনি নাদিয়া হুসেন এবং সাকিনা লেনোয়ার দ্বারা ব্রিটিশ মুসলিম টিভি'র "সিস্টার্স আওয়ারে" সাক্ষাৎকার নিয়েছিলেন। 
২০১৫ সালের জুনে, তিনি "ব্রিটিশ মুসলিম কৌতুক ধারাবাহিকে" অংশ নিয়েছিলেন। তিনি "থিংস আই হ্যাভ বিভেন ছোট চলচ্চিত্র তৈরি করেছিলেন। এই কাজটি তিনি ব্রিটিশ মুসলিম" হিসাবে করেছিলেন। বিবিসির আইপ্লেয়ারে মুসলিম কৌতুক অভিনেতাদের পাঁচটি ছোট চলচ্চিত্র প্রকাশের জন্য বিবিসি কর্তৃক কমিশন হয়েছিল। আজমত " মুসলিম রায়", বর্ণবাদ, রমজান, ইন্টিগ্রেশন এবং হিজাব সহ মুসলিম মুদ্রণফলকগুলো অস্বীকার করেন। এইভাবে একজন মুসলিম মহিলা হিসাবে তিনি তার জীবন সকলের কাছে উপস্থাপন করেন। আগস্ট ২০১৫ সালে, তিনি কভেন্ট্রির রিকো অ্যারেনায় উদ্বোধনী মুসলিম লাইফ স্টাইল এক্সপোতে অভিনয় করেছিলেন। ২০১৫ সালের সেপ্টেম্বরে তিনি স্কাই নিউজের "মর্নিং স্টোরিজ" ধারাবাহিকে ইউটিউবে উপস্থিত হয়েছিলেন। তাকে প্রশ্ন করা হয়েছিল যে লোকজন আমাদের পছন্দসই ব্যক্তি করাএ জন্য কী করতে আগ্রহী। 
২০১৬ সালের জানুয়ারিতে আজমত দিজ উইকে হাজির হয়েছিলেন। যেখানে তিনি ডেভিড ক্যামেরনের মুসলিম মহিলাদের ইসলামিক চরমপন্থার প্রলোভন প্রতিরোধে সহায়তা করার জন্য ইংরেজি ভাষার পাঠের চাপের সমালোচনা করেছিলেন । 
আজমত এশীয় দৃষ্টিকোণ থেকে সংবাদ সরবরাহের লক্ষ্যে ইউটিউব চ্যানেল "বেন্ড ইট টিভিতে" নিয়মিত। 
আজমতের অভিনয়টি পর্যবেক্ষণমূলক কৌতুক। তিনি একটি বিখ্যাত গাড়ি বীমা প্রতিষ্ঠানের কল সেন্টার অপারেটিভ হিসাবে কাজ করার অভিজ্ঞতা সম্পর্কে তিনি একজন ব্রিটিশ এশিয়ান মুসলিম। তিনি লন্ডনে বেড়ে উঠেছেন এবং তিনি আরও সাধারণ ক্রস সাংস্কৃতিক বিষয় উপর চলে আসেন। 
আজমতকে "দ্য সানডে টাইমসে" তার "আই আই নট মালালার" বর্তমান সংগ্রহকে "হাস্যকর এবং অন্তর্দৃষ্টিপূর্ণ" হিসাবে বর্ণনা করা হয়েছে। 
২০১১ সালে সেপ্টেম্বর মাসে আজমত মজার মহিলাদের পুরস্কার চূড়ান্ত করার জন্য বাছাই তালিকায় ছিলেন
অর্চনা পুরন সিং

অর্চনা পুরন সিং (জন্ম: ২৬শে সেপ্টেম্বর ১৯৬২) হলেন একজন ভারতীয় টেলিভিশন উপস্থাপক এবং চলচ্চিত্র অভিনেত্রী। তিনি বলিউড চলচ্চিত্রে কমেডি চরিত্রে এবং সনি এন্টারটেইনমেন্ট টেলিভিশনে সম্প্রচারিত "দ্য কপিল শর্মা শো"-এর মতো কৌতুক বিষয়ক অনুষ্ঠানে বিচারক হিসাবে উপস্থিত হওয়ার জন্য সর্বাধিক পরিচিতি লাভ করেছেন। অর্চনা "কুছ কুছ হোতা হ্যায়"-এ মিস ব্রাগাঞ্জা, "মোহব্বতেঁ"-তে প্রিতো এবং "বোল বচ্চন"-এ জোহরার চরিত্রে অভিনয়ের জন্য পরিচিত। তিনি ২০০৬ সাল থেকে টেলিভিশন রিয়ালিটি কমেডি অনুষ্ঠান, "কমেডি সার্কাসে" একজন বিচারকের দায়িত্ব পালন করেছেন এবং উক্ত অনুষ্ঠানের সমস্ত পর্বে উপস্থিত একমাত্র বিচারক ছিলেন।
তিনি ১৯৮৭ সালে আদিত্য পঞ্চোলির বিপরীতে নারি হীরার টিভি চলচ্চিত্র "অভিষেক"-এর মধ্য দিয়ে চলচ্চিত্র জগতে আত্মপ্রকাশ করেছিলেন। পরের বছর, তিনি নাসিরুদ্দিন শাহের বিপরীতে "জলওয়া" নামক চলচ্চিত্রে অভিনয় করেছিলেন, যা তাঁর জীবনের সবচেয়ে জনপ্রিয় চলচ্চিত্রগুলির মধ্যে একটি। অতঃপর তিনি "অগ্নিপথ" (১৯৯০), "সওদাগর" (১৯৯১), "শোলা অর শবনম" (১৯৯২), "আশিক আওয়ারা" (১৯৯৩) এবং "রাজা হিন্দুস্তানী" (১৯৯৬)-এর মতো বড় ব্যানারের চলচ্চিত্রে ছোট ছোট চরিত্রে অভিনয় করেছিলেন; তিনি গোবিন্দ অভিনীত রোমাঞ্চকর ছবি "বাজ" এবং সুনীল শেট্টি অভিনীত "জাজ মুজরিম"-এর মতো চলচ্চিত্রের আইটেম গানে অভিনয় করেছেন।
তারপরে, তিনি হিন্দি চলচ্চিত্রে প্রায়শই কৌতুক চরিত্রে অভিনয় করার মধ্যে নিজেকে সীমাবদ্ধ রেখেছিলেন। তাঁর সাম্প্রতিক কয়েকটি চলচ্চিত্র হল "লাভ স্টোরি ২০৫০", "মোহব্বতেঁ", কৃষ, "কুছ কুছ হোতা হ্যায়", "মাস্তি" ও "বোল বচ্চন"। এর মধ্যে অতি সফল চলচ্চিত্র "মোহব্বতেঁ" এবং "কুছ কুছ হোতা হ্যায়"-তে যথাক্রমে প্রিতো এবং প্রেমনিবেদনকারিনী কলেজের অধ্যাপক মিস ব্রাগাঞ্জা চরিত্র তাঁর জীবনের অন্যতম স্মরণীয় চরিত্র। ২০০৯ সালে তিনি পাঞ্জাবি চলচ্চিত্র "তের মেরা কি রিশতা"-এ অভিনয় করেছেন।
তিনি ১৯৯৩ সালে জি টিভিতে তাঁর জনপ্রিয় টেলিভিশন অনুষ্ঠান "ওয়াহ, কেয়া সিন হ্যায়"-এর মাধ্যমে টেলিভিশন জগতে অভিষেক করেছেন, এর পরে অত্যন্ত সফল টেলিভিশন অনুষ্ঠান "আনসেন্সরডেড"-এ উপস্থিত হয়েছেন; যেখানে তিনি হাই সোসাইটি (এইচএস) এবং লো সোসাইটি (এলএস) ধারণাটি চালু করেছিলেন। অতঃপর তিনি সনি এন্টারটেইনমেন্ট টেলিভিশনের "জানে ভি দো পারো", "শ্রীমান শ্রীমতী" এবং "অর্চনা টকিজের" মত অনুষ্ঠানে কাজ করেছেন।
কর্মজীবনের পরের অংশে, তিনি টেলিভিশন নির্মাতাদের কাছ থেকে বেশ কয়েকটি অনুষ্ঠানের প্রস্তাব পেয়েছিলেন এবং তার বেশিরভাগই সফল টেলিভিশন ধারাবাহিক ছিল; যার মধ্যে "জুনুন" এবং "শ্রীমান শ্রীমতী" উল্লেখযোগ্য। এছাড়াও তিনি সেলিব্রিটি অতিথিদের সমন্বিত আলাপচারি অনুষ্ঠানের উপস্থাপনা করেছেন।
অর্চনা পুরান সিং ১৯৬২ সালের ২৬শে সেপ্টেম্বর তারিখে ভারতের উত্তর প্রদেশের (বর্তমানে উত্তরাখণ্ড) দেরাদুনে জন্মগ্রহণ করেছিলেন, সেখানের যীশু ও মেরির কনভেন্ট হতে তিনি তাঁর স্কুল জীবনের পড়াশোনা সম্পন্ন করেছেন। তারপরে তিনি লেডি শ্রী রাম কলেজ ফর উইমেন-এ ইংরেজি বিভাগ হতে সাম্মানিক ডিগ্রি অর্জন করেছিলেন এবং তিনি অভিনেতা হওয়ার স্বপ্ন অনুসরণ করতে মুম্বই চলে যান। তিনি ১৯৯২ সালে অভিনেতা পরমীত শেঠীর সাথে বিবাহ বন্ধনে আবদ্ধ হয়েছেন। তাঁদের আর্যমান ও আয়ুষ্মান নামে দুটি ছেলে রয়েছে।
বিভাবারী দেশপান্ডে

বিভাবারী দেশপান্ডে হলেন একজন ভারতীয় চলচ্চিত্র অভিনেত্রী, যিনি মারাঠি চলচ্চিত্র জগতে কাজ করেন।
বিভাবারী দেশপান্ডে কলেজের নাটকে অভিনয় এবং নাটকের পেছনের কাজের মধ্য দিয়ে তাঁর কর্মজীবন শুরু করেছিলেন। তিনি দিল্লির ন্যাশনাল স্কুল অফ ড্রামা দ্বারা আয়োজিত বিভিন্ন কোর্সে এবং বিশিষ্ট থিয়েটার ব্যক্তিত্ব সত্যদেব দুবে দ্বারা পরিচালিত কর্মশালায় অংশ নিয়েছিলেন। নাটকের জন্য কাজ করার সময় তিনি মূলত সম্পাদনার কাজে নিয়োজিত ছিলেন। তিনি স্টার প্রবাহতে প্রচারিত মারাঠি টেলিভিশন ধারাবাহিক "অগ্নিহোত্রা"র জন্য সংলাপ লিখেছেন।
দেশপান্ডে একটি ইন্দো-জার্মান গ্রুপ "গ্রিপস"-এর সাথে সংযুক্ত হয়ে মঞ্চ নাটকে সক্রিয় রয়েছেন, যা শিশুদের জন্য নাটক তৈরি করে থাকে। চিত্রনাট্য রচনার পাশাপাশি তিনি কন্নড় টেলিভিশন ধারাবাহিক "গুম্বা বান্দা গুমা"-ও পরিচালনা করেছেন।
বিভাবারী দেশপান্ডে ২০০৪ সালে বহু পুরস্কারপ্রাপ্ত চলচ্চিত্র "শ্বাস" -এ একজন অভ্যর্থনার নিমিত্ত কর্মচারী হিসাবে একটি বিশেষ চরিত্রে অভিনয়ের মাধ্যমে অভিনয় জগতে পদার্পণ করেছেন। পরবর্তীতে স্মিতা তলওয়াকরের প্রযোজনায় নির্মিত "সাতচ্য আট ঘরত" নামক চলচ্চিত্রে অভিনয় করেছেন; যেখানে তিনি সাত কলেজ শিক্ষার্থীর মধ্যে একজন- কেতকীর চরিত্রে অভিনয় করেছিলেন যাকে ঘিরে সম্পূর্ণ কাহিনীটি নির্মিত। তিনি ড. জব্বর প্যাটেল দ্বারা পরিচালিত একটি তথ্যচিত্রেও কাজ করেছেন।
পরে তিনি বেশ কয়েকটি হিন্দি চলচ্চিত্রের পার্শ্ব চরিত্রে অভিনয় করেছিলেন। ২০০৯ সালে তিনি "হরিশচন্দ্রাচি ফ্যাক্টরি" নামক চলচ্চিত্রে ভারতীয় চলচ্চিত্রের পিতা বলে খ্যাত দাদাসাহেব ফালকের স্ত্রী সরস্বতী ফালকে নামক এক ঐতিহাসিক চরিত্রে অভিনয় করার মাধ্যমে সকলের নজরে আসেন। উক্ত চলচ্চিত্রে দেশপান্ডের চরিত্রটি একজন সহায়ক স্ত্রীর ভূমিকায় ছিল, যিনি তাঁর স্বামীকে ভারতের প্রথম পূর্ণদৈর্ঘ্য চলচ্চিত্র "রাজা হরিশচন্দ্র" তৈরির যাত্রায় সহায়তা করেছিলেন। তিনি সরস্বতীর চরিত্রে অভিনয়ের জন্য এমআইসিটিএ সেরা অভিনেত্রীর পুরস্কারও লাভ করেছিলেন। ২০১০ সালে, তিনি "নটরঙ্গ" নামক চলচ্চিত্রে গুনার স্ত্রী দ্বারকা চরিত্রে অভিনয় করেছিলেন। আনন্দ যাদবের একই নামের উপন্যাস অবলম্বনে নির্মিত এই চলচ্চিত্রে দ্বারকার চরিত্রটি এমন এক স্ত্রীর ছিল যে তামাশায় স্বামীর জড়িত থাকাকে অপছন্দ করে। ২০১১ সালে, দেশপান্ডে অন্যতম সেরা মারাঠি গায়ক ও মঞ্চ অভিনেতা বাল গন্ধর্বের স্ত্রীর চরিত্রে অভিনয় করেছেন। এই চলচ্চিত্রে তাঁর চরিত্রটি চলচ্চিত্রের কেন্দ্রীয় চরিত্র বাল গন্ধর্বের সহায়ক চরিত্র ছিল, যেটি একজন নারী দ্বারা চিত্রায়ন করা হয়েছিল, যে সময় নারীরা মঞ্চ নাটকে অভিনয় করতো না।
লেকার্স পাবলিক স্কুল এন্ড কলেজ

লেকার্স পাবলিক স্কুল এন্ড কলেজ বা এলপিএসসি (LPSC) হল বাংলাদেশের রাঙ্গামাটি জেলার কাঁঠালতলিতে অবস্থিত একটি বেসরকারি শিক্ষা প্রতিষ্ঠান। এটি বাংলাদেশ সেনাবাহিনীর রাঙ্গামাটি সেনানিবাসে অবস্থিত ৩০৫ পদাতিক ব্রিগেড কর্তৃক পরিচালিত হয়। স্কুলটি ১৯৯১ সালের ২৩ ফেব্রুয়ারি স্থাপিত হয়। পরবর্তীতে ২০১৫ সালে উচ্চ মাধ্যমিক অধ্যয়নের জন্য কলেজ শাখা উন্মুক্ত করা হয়। এটি রাঙ্গামাটি শহরে বসবাসরত সামরিক বেসামরিক সকল সম্প্রদায়ের শিক্ষার্থীদের, বিশেষত রাঙ্গামাটি অঞ্চলে এবং এর আশেপাশের অঞ্চল থেকে আসা পিছিয়ে পড়া শিক্ষার্থীদের সুশিক্ষা নিশ্চিত করার লক্ষ্যে প্রতিষ্ঠিত হয়। প্রতিষ্ঠানটি মূলত সেনাবাহিনী কর্তৃক ক্যান্টনমেন্টের আদলে পরিচালিত হয়। 
১৯৯১ সালে মাত্র ৬০ জন শিক্ষার্থী ও ৭ জন শিক্ষক নিয়ে বেগম রুকসানা আমিনকে অধ্যক্ষ করে কালিন্দীপুর এর একটি ভাড়া বাসায় লেকার্স পাবলিক স্কুল নামে বিদ্যালয়ের কার্যক্রম শুরু হয়। পরবর্তীতে রাঙ্গামাটি স্থানীয় সরকার বিভাগ কাঁঠালতলীতে বিদ্যালয়কে ১.৩ একর (৫,৩০০ বর্গমিটার) খাস জমি বরাদ্দ দিয়েছিল যেখানে বর্তমান বিদ্যালয় ভবনের নিচতলা নির্মাণ করা হয়। তারপর ১৯৯৫ সালের ১ সেপ্টেম্বর থেকে ওই ভবনে নার্সারি থেকে ৫ম শ্রেণি কার্যক্রম শুরু হয়।
কুনিকা

কুনিকা সদানন্দ লাল (মাঝে মাঝে শুধুমাত্র কুনিকা নামেও পরিচিত) হলেন একজন ভারতীয় টেলিভিশন অভিনেত্রী, প্রযোজক এবং সামাজিক কর্মী। তিনি খলনায়িকা এবং কৌতুকপ্রদ চরিত্রে বেশ কয়েকটি ভারতীয় চলচ্চিত্রে অভিনয়ের মাধ্যমে পরিচিত লাভ করেছেন।
এছাড়াও একজন গায়িকা হিসেবে, তিনি এপর্যন্ত, ১৯৯৬ সালে "লাখোঁ মে এক" শিরোনামে, ২০০২ সালে "কুনিকা" শিরোনামে এবং ২০০৬ সালের ২রা মে তারিখে "জুম্বিশ (এ মিস্টিকাল জার্নি)" শিরোনামে তিনটি পপ অ্যালবাম প্রকাশ করেছেন।
তিনি তাঁর ব্যবসায়ের অংশীদারে সাথে মুম্বই শহরের গোরেগাঁওয়ে "হোয়াইট ইটালিয়ান ক্যাফে", "জিঙ্গক্যাফে", "ম্যাজেস্টিকা - দ্য রয়্যাল ব্যাঙ্কোয়েট হল" এবং "এক্সহেল" নামে একটি স্পা এবং রেস্তোঁরা তৈরি করেছিলেন। অবশ্য তাদের অংশীদারত্ব ২০০৭ সালে শেষ হয়ে গিয়েছিল। কুনিকা ভারতে ছাড়াও সারা বিশ্বে প্রায় ১০০টিরও বেশি মঞ্চ অনুষ্ঠান পরিচালনা, সংগঠন ও সেগুলোতে অংশ নিয়েছেন। তিনি কর্মা ইভেন্ট এবং এন্টারটেইনমেন্ট নামে একটি অনুষ্ঠানের সংস্থাও পরিচালনা করছেন। কুনিকা সদানন্দ লাল গত ২০ বছর ধরে এইডস সচেতনতামূলক প্রচারের মতো সামাজিক কর্মকাণ্ডে সক্রিয়ভাবে জড়িত রয়েছেন।
তিনি ২০০৫ সালের ১৫ই আগস্ট "তারা চ্যারিটেবল ট্রাস্ট" নামে একটি প্রতিষ্ঠান চালু করেছিলেন। এই প্রতিষ্ঠানের লক্ষ্য নিঃস্ব মানুষের জীবন পুনর্নির্মাণ, সুবিধাবঞ্চিতদের সহায়তা করা এবং দরিদ্রদের চিকিৎসা, শিক্ষা এবং মানসিক সাহায্য প্রদান করা। তিনি মুম্বইয়ের এনজিও সিএইচআইপি (চিলড্রেন ইন প্রগ্রেস)-এর অছি, যেটি শিশুদের স্বাস্থ্য এবং শিক্ষার জন্য সক্রিয়ভাবে কাজ করছে।
কিশোর বয়স থেকেই কুনিকা একজন অভিনেত্রী হিসাবে ভারতীয় টেলিভিশন জগতে যোগ দিতে আগ্রহী ছিলেন। দিল্লিতে বেশ কয়েকটি টেলিভিশন ধারাবাহিকে অভিনয় করার পরে তিনি চলচ্চিত্রে অভিনয়ের জন্য মুম্বই গিয়েছিলেন। সুপরিচিত কমিক অভিনেতা আসরানীর স্ত্রী মঞ্জু আসরানী একজন টেলিভিশন অভিনেত্রী হিসাবে কুনিকাকে অভিনয় করার সুযোগ করে দিয়েছিলেন। তিনি ধীরজ কুমার দ্বারা পরিচালিত টেলিভিশন ধারাবাহিক "আদালতের" একটি চরিত্রে অভিনয়ের মাধ্যমে দ্বিতীয় বারের মতো টেলিভিশন ধারাবাহিকে কাজ করেন। কুনিকা ২৮ বছর বয়সে তাঁর চলচ্চিত্র জীবন শুরু করেছিলেন; তিনি "কবরস্থান" নামক একটি আতঙ্কপূর্ণ হিন্দি চলচ্চিত্রে সর্বপ্রথম অভিনয় করেছিলেন। তিনি তাঁর অভিনীত চলচ্চিত্রগুলোর মধ্যে বেশিরভাগ ক্ষেত্রে নেতিবাচক ভূমিকা এবং সাহসী দৃশ্যে অভিনয় করেছিলেন। কুনিকা তাঁর ২৫ বছরে অভিনয় জীবনে ১১০টি চলচ্চিত্রে অভিনয় করেছেন।
তিনি দূরদর্শনে প্রচারিত "কানা ফুসী" এবং স্টার প্লাসে "পেয়ার কা দর্দ হ্যায় মিঠা মিঠা প্যারা প্যারা" নামক টেলিভিশন ধারাবাহিকে অভিনয় করেছেন। তাঁকে সনি এন্টারটেইনমেন্ট টেলিভিশনেপ্রচারিত ক্রিকেট ভিত্তিক রিয়ালিটি টেলিভিশন অনুষ্ঠান "বক্স ক্রিকেট লীগে"র পুনে আনমোল রত্ন-এর একজন খেলোয়াড় হিসেবে অংশগ্রহণ করেছেন। অতঃপর তিনি বিগ ম্যাজিকের টেলিভিশন ধারাবাহিক "আকবর বীরবল"-এ রানি দুর্গাবতীর চরিত্রে অভিনয় করেছেন। তিনি বর্তমানে অ্যান্ডটিভিতে প্রচারিত টেলিভিশন অনুষ্ঠান "দিল্লি ওয়ালী ঠাকুর গার্লস"-এ জুলিয়েট বাই নামক এক খ্রিস্টানের চরিত্রে অভিনয় করছেন।
নীনা কুলকার্নী

নীনা কুলকার্নী হলেন একজন ভারতীয় অভিনেত্রী। তিনি ১৯৭০-এর দশকে মারাঠি পেশাদার মঞ্চ এবং পরীক্ষামূলক হিন্দি মঞ্চে ফ্যাশন অনুষ্ঠান ও একই সাথে মডেলিংয়ের পাশাপাশি তাঁর অভিনয় জীবন শুরু করেছিলেন। তিনি তাঁর প্রথম গুরু এবং পরে পতি সত্যদেব দুবের সাথে সাক্ষাৎ করেছিলেন এবং তাঁর নির্দেশনায় বেশ কয়েকটি হিন্দি প্রযোজনার অংশ হয়েছিলেন। মোহন রাকেশের "আধে আধুরে", শঙ্কর শেশের "মায়াবী সরোবর" এবং উইলি রাসেলের "এডুকেটিং রিতা" তাঁর কয়েকটি উল্লেখযোগ্য নাটক।
ডক্টর বিজয়া মেহতা ১৯৭৮ সালে অনিল বার্ভের "হামিদাবাই চি কোঠিতে" শাব্বো চরিত্রে অভিনয় করার জন্য তাঁকে বেছে নিয়েছিলেন এবং এভাবেই "মহাসাগর" ও "সাবিত্রী" নাটকে অভিনয়ের মাধ্যমে মারাঠির অসাধারণ মঞ্চ জগতের বাইয়ের সাথে তাঁর দীর্ঘ যাত্রা শুরু হয়েছিল। তিনি বর্তমানে বাই-কে তাঁর কর্মশালায় সহায়তা করে চলেছেন। "মহাসাগর", "অকস্মাত", "ধ্যানী মণি", "ভবত সাবিত্রী", "দেহবান", "প্রেম পত্র" এবং "চাপা কাটা" তাঁর সফল পুরস্কারপ্রাপ্ত কয়েকটি (নাট্য দর্পণ, রাজ্য পুরস্কার, নাট্য পরিষদের স্বীকৃতি) মারাঠি নাটক।
তিনি ২০১১ সালে "মহাসাগর" নামক একটি নাটক পরিচালনা করেছিলেন। অতঃপর তিনি "এডুকেটিং রিতা", "মহাত্মা ভার্সাস গান্ধী" এবং "ওয়েডিং অ্যালবাম" নামক বেশ কয়েকটি ইংরেজি নাটক পরিচালনা করেছেন। "সাওয়াত মাঝি লড়কী" (সেরা অভিনেত্রী বিভাগে রাষ্ট্রীয় পুরস্কার লাভ), "আই", "উত্তরায়ণ", "শেভরি" (যার জন্য তিনি প্রযোজক হিসাবে জাতীয় পুরস্কার এবং পিআইএফএফ পুরস্কার জিতেছেন) "সারি ভর সারি" (সেরা পার্শ্ব অভিনেত্রী বিভাগে রাজ্য পুরস্কার জয়লাভ) এবং "বায়োস্কোপ: দিল-ই-নাদান" (সেরা পার্শ্ব অভিনেত্রী বিভাগে ফিল্মফেয়ার পুরস্কার লাভ) তাঁর অভিনীত উল্লেখযোগ্য কিছু চলচ্চিত্র। "বাদল", "নায়ক", "পহেলি", "গুরু", "হাঙ্গামা", "রণ", "ফির ভি দিল হ্যায় হিন্দুস্তানি", "মেরে ইয়ার কি শাদী হ্যায়", "হাসি তো ফাসি" এবং "ঘায়েল" নামক বেশ কয়েকটি হিন্দি চলচ্চিত্রে অভিনয় করেছেন। তিনি "লোকসত্তার" একজন নিয়মিত কলাম লেখক, কলামটির নাম অন্তরঙ্গ। তিনি ৩ বছর ধরে এই কলামে লিখেছিলেন এবং একই নামে একটি বইও প্রকাশ করেছেন।
তাঁর অভিনীত বিজ্ঞাপনগুলোর মধ্যে রয়েছে ক্যাডবেরি, সার্ফ, প্যারাসুট, পেটিএম, মাদার ডেইরি এবং ম্যাগি মসলা। তাঁর সর্বশেষ টেলিভিশন অনুষ্ঠান হচ্ছে "ইয়ে হ্যায় মহব্বতে" (যে অনুষ্ঠানটি কিছু দিন পূর্বে তার ৬ বছর পূর্ণ করেছে); যেখানে তিনি মাধবী আইয়ার চরিত্রে অভিনয় করেছেন। তাঁর অভিনীত আন্তর্জাতিক কাজকর্মের মধ্যে অন্যতম হচ্ছে: "দ্য বেস্ট এক্সোটিক মেরিগোল্ড হোটেল", "রানী" (ফরাসী ভাষার চ্যানেল ফ্রান্স ডিউক্সে প্রচারিত একটি ৮ খণ্ডের টেলিভিশন ধারাবাহিক), "নোসেস" এবং ফরাসি চলচ্চিত্র (যেটি লুক্সেমবুর্গে ধারণ করা হয়েছে), যেটি ২০১৭ সালের ফেব্রুয়ারি মাসে প্যারিসে প্রদর্শন করা হয়েছে। অতঃপর তিনি "ব্রিথ" নামক একটি ওয়েব অনুষ্ঠানের মাধ্যমে ডিজিটাল অনুষ্ঠান জগতে পদার্পণ করেন এবং তার অভিনীত "কাডলি" ও "মা" বহু সমালোচকদের কাছ থেকে প্রশংসা কুড়িয়েছিল। তার সর্বশেষ মুক্তিপ্রাপ্ত স্বল্পদৈর্ঘ্যের চলচ্চিত্রের নাম হচ্ছে "দেবী"।
দড়গ্রাম ইউনিয়ন

দড়গ্রাম বাংলাদেশের মানিকগঞ্জ জেলার অন্তর্গত সাটুরিয়া উপজেলার একটি ইউনিয়ন।
দড়গ্রাম ইউনিয়ন সাটুরিয়া উপজেলার আওতাধীন একটি ইউনিয়ন পরিষদ। জাতীয় সংসদের ১৭০নং নির্বাচনী এলাকা মানিকগঞ্জ-৩ এর অংশ। এ ইউনিয়নের প্রশাসনিক কার্যক্রম সাটুরিয়া উপজেলার আওতাধীন
২০১১ সালের আদমশুমারি অনুযায়ী ধানকোড়া ইউনিয়নের মোট জনসংখ্যা ২০,৬৩৫ জন। এর মধ্যে পুরুষ ১০,৭৪২, জন এবং মহিলা ৯,৮৯৩, জন।
বালিয়াটি ইউনিয়ন
সাটুরিয়া ইউনিয়ন
সাটুরিয়া উপজেলা
কুলদীপ কৌর

কুলদীপ কৌর (১৯২৭ – ৩রা ফেব্রুয়ারি ১৯৬০) একজন ভারতীয় অভিনেত্রী ছিলেন, যিনি হিন্দি এবং পাঞ্জাবি চলচ্চিত্রে কাজ করেছেন। নেতিবাচক চরিত্রে তাঁর ভূমিকার জন্য তিনি খ্যাতি অর্জন করেছেন। তাঁকে ভারতীয় চলচ্চিত্রের "সর্বাধিক মার্জিত ভ্যাম্প" এবং অভিনেতা প্রাণের "বিপরীত চরিত্র" হিসাবে অভিহিত করা হয়ে থাকে। ভারত বিভাজনের পরে ভারতে নির্মিত প্রথম পাঞ্জাবি চলচ্চিত্রে অভিনয়ের মধ্য দিয়ে তিনি তাঁর অভিনয় জীবন শুরু করেছিলেন; উক্ত চলচ্চিত্রটির নাম ছিল "চমন" (যেটি দ্য গার্ডেন নামেও পরিচিত), যেটি ১৯৪৮ সালে মুক্তি পেয়েছিল।
ভারতীয় চলচ্চিত্রের এক "ব্যতিক্রমী প্রতিভা" এবং "প্রথম দুর্বৃত্ত নারী" হিসাবে প্রশংসিত কুলদীপ শশীকলা এবং বিন্দুর মতো শিল্পীদের সাথে তুলনীয় ছিলেন। ১৯৪৮ থেকে ১৯৬০ সাল পর্যন্ত তিনি প্রায় শতাধিক চলচ্চিত্রে অভিনয় করেছিলেন, যার মধ্যে বেশিরভাগ হিন্দি এবং মাত্র কয়েকটি পাঞ্জাবি ভাষায় নির্মিত ছিল। তিনি ১৯৬০ সালে ধনুষ্টঙ্কারে আক্রান্ত হয়ে মারা যান।
কুলদীপ কৌর ১৯২৭ সালে তৎকালীন ব্রিটিশ ভারতের পাঞ্জাবের লাহোরের একটি জাট পরিবারে জন্মগ্রহণ করেছিলেন। তাঁর পরিবার পাঞ্জাবের অমৃতসর জেলার আটতারিতে জমির মালিক ছিল। রঞ্জিত সিংয়ের সেনাবাহিনীর মিলিটারি কমান্ডার জেনারেল শাম সিং আত্তারিওয়ালের নাতি মহিন্দর সিং সিধুর সাথে তিনি বিবাহ বন্ধনে আবদ্ধ হয়েছিলেন। তিনি মাত্র চৌদ্দ বছর বয়সে বিবাহ করেছিলেন এবং মাত্র ষোল বছর বয়সে মা হয়েছিলেন।
তিনি লাহোরে থাকাকালীন চলচ্চিত্র সম্মেলনে যোগদান করেছিলেন। ভারতে ধর্মীয় অসহিষ্ণুতা এবং হিংসাত্মক ঘটনাবলি ছড়িয়ে পড়ার সময় তিনি ১৯৪৭ সালে লাহোর ছেড়ে দিয়েছিলেন। কুলদীপ কৌর সম্পর্কে তাঁর অধ্যায়টিতে সাদাত হাসান মান্টো তাঁকে সাহসী নারী হিসাবে আখ্যায়িত করেছিলেন, তাঁর বইয়ের শুরুতে শিরোনাম ছিল: "স্টার্স ফ্রম আনাদার স্কাই: দ্য বোম্বে ফিল্ম ওয়ার্ল্ড অফ দ্য ১৯৪০"। সহিংসতা সত্ত্বেও কৌর অভিনেতা প্রাণের গাড়িটি তুলতে লাহোরে ফিরে আসেন। বিভাজনের অংশীদারিত্বের পরে প্রাণ ও তিনি লাহোরে সাম্প্রদায়িক দাঙ্গা থেকে বাঁচতে বোম্বের উদ্দেশ্যে রওনা হন। তিনি গাড়িটি একা লাহোর থেকে বোম্বের উদ্দেশ্যে দিল্লি হয়ে চালিয়ে এসেছিলেন।
আহমেদনগর জেলার শিরদি সফরকালে একটি বের গাছের (জুজুব) কাঁটা দিয়ে তিনি বিদ্ধ হন, কিন্তু এর ফলে তিনি চিকিৎসা নেওয়ার কথা প্রয়োজনবোধ করেননি। অতঃপর ১৯৬০ সালের ৩রা ফেব্রুয়ারি তারিখে ভারতের মহারাষ্ট্রের বোম্বেতে তিনি শেষ নিঃশ্বাস ত্যাগ করেন।
কিশোরগঞ্জ পৌরসভা

কিশোরগঞ্জ পৌরসভা বাংলাদেশের ঢাকা বিভাগের কিশোরগঞ্জ জেলার অন্তর্গত একটি পৌরসভা।
কিশোরগঞ্জের ইতিহাস সুপ্রাচীন। এখানে প্রাচীনকাল থেকেই একটি সুগঠিত গোষ্ঠী আছে এবং এখনোও তা বিরাজ করছে। ষষ্ঠ শতকে বত্রিশ এর বাসিন্দা কৃষ্ণদাস প্রামাণিকের ছেলে নন্দকিশোর ব্রহ্মপুত্র নদের তীরে একটি গঞ্জ প্রতিষ্ঠা করেন; এ গঞ্জ থেকেই কালক্রমে নন্দকিশোরের গঞ্জ বা 'কিশোরগঞ্জ'-এর উৎপত্তি হয়। একাদশ ও দ্বাদশ শতকে পাল, বর্মণ ও সেন শাসকরা এ অঞ্চলে রাজত্ব করে। তাদের পর ছোট ছোট স্বাধীন গোত্র কোচ, হাজং, গারো এবং রাজবংশীরা এখানে বসবাস করে। ১৪৯১ সালে ময়মনসিংহের অধিকাংশ অঞ্চল ফিরোজ শাহ-এর অধীনে থাকলেও কিশোরগঞ্জ সেই মুসলিম শাসনের বাইরে রয়ে যায়। পরবর্তীতে মুঘল সম্রাট আকবরের সময়কালে বেশিরভাগ অঞ্চল মুঘল সাম্রাজ্যের অধীনে থাকলেও জঙ্গলবাড়ি ও এগারসিন্দুর কোচ ও অহম শাসকদের অধীনে রয়ে যায়। ১৫৩৮ সালে এগারসিন্দুরের অহম শাসক মুঘলদের কাছে ও ১৫৮০ সালে জঙ্গলবাড়ির কোচ শাসক ঈসা খাঁর কাছে পরাজিত হয়। ১৫৮০ সালে বার ভূঁইয়াদের প্রধান ঈসা খাঁ এগারসিন্দুরে আকবরের সেনাপতি মান সিংহকে পরাজিত করেন। ঈসা খাঁর মৃত্যুর পর জঙ্গলবাড়ি ও এগারসিন্দুর তার পুত্র মুসা খাঁর অধীনে আসে কিন্তু ১৫৯৯ সালে তিনি মুঘলদের কাছে পরাজিত হন। কিশোরগঞ্জ জেলা শহরের পূর্ব প্রান্তে অবস্থিত উপমহাদেশের সর্ববৃহৎ ও ঐতিহ্যবাহী ঈদগাহ।
শিক্ষার হার : ৭০%
শিক্ষা প্রতিষ্ঠানঃ গুরুদয়াল সরকারি কলেজ
বর্তমান মেয়র- মোঃ পারভেজ মিয়া
বাজিতপুর পৌরসভা

বাজিতপুর পৌরসভা বাংলাদেশের ঢাকা বিভাগের কিশোরগঞ্জ জেলার অন্তর্গত একটি পৌরসভা। এটি একটি প্রাচীন ও প্রথম শ্রেণির পৌরসভা। 
বাজিতপুর ১৮৩৫ সালে থানা হিসেব গঠিত হয় এবং থানাকে ১৯৮৩ সালে উপজেলায় উন্নীত করা হয় এরপর ১৮৬৯ সালে এটিকে পৌরসভা গঠিত করা হয়।
আয়তন- ৬.০৭৫ বর্গ কিঃ মিঃ। জনসংখ্যা- ২৬,৯২৫ জন।
শিক্ষার হার : ৫৫.০৮%।
শিক্ষা প্রতিষ্ঠানঃ
বর্তমান মেয়র- মোঃ আনোয়ার হোসেন
ডন ম্যাকরে

ডোনাল্ড আলেকজান্ডার নোয়েল ম্যাকরে (; জন্ম: ২৫ ডিসেম্বর, ১৯১৪ - মৃত্যু: ১০ আগস্ট, ১৯৮৬) ক্রাইস্টচার্চ এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ও ফুটবলার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৪৬ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, বামহাতে ব্যাটিংয়ে পারদর্শী ছিলেন ডোনাল্ড ম্যাকরে নামে পরিচিত ডন ম্যাকরে।
১৯৩৭-৩৮ মৌসুম থেকে ১৯৪৫-৪৬ মৌসুম পর্যন্ত ডন ম্যাকরে’র প্রথম-শ্রেণীর খেলোয়াড়ী জীবন চলমান ছিল। সবটুকু সময়ই ক্যান্টারবারির সদস্যরূপে খেলেন। দীর্ঘদেহী ডন ম্যাকরে বামহাতে মিতব্যয়ী মিডিয়াম পেস বোলিং করতেন। এছাড়াও, কার্যকরী নিচেরসারির ব্যাটসম্যান ছিলেন। ওতাগোর বিপক্ষে প্রথম খেলায় দ্বিতীয় ইনিংসে ৪৩ রান তুলে দলের শীর্ষ রান সংগ্রাহক হয়েছিলেন। এটিই তার প্রথম-শ্রেণীর ক্রিকেটে সর্বোচ্চ সংগ্রহ ছিল।
১৯৪৩-৪৪ মৌসুমে নিউজিল্যান্ড একাদশের সদস্যরূপে নিউজিল্যান্ড সার্ভিসেস একাদশের মুখোমুখি হন। প্রথম ইনিংসে বোলিং উদ্বোধনে নামেন। ১৭ ওভারে ৫/২০ লাভ করেন। ১৯৪৪-৪৫ মৌসুমে চারটি আন্তঃপ্রাদেশিক খেলায় অংশ নিয়ে ১৩.২৯ গড়ে ১৭ উইকেট পান। এ পর্যায়ে তাকে নিউজিল্যান্ডের অন্যতম সেরা বোলার হিসেবে বিবেচনা করা হতো।
১৯৪৫-৪৬ মৌসুমে পুনরায় প্লাঙ্কেট শীল্ড প্রতিযোগিতা শুরু হয়। তিন খেলায় ২৩.৬৯ গড়ে ১৩ উইকেট লাভ করেন। সফরকারী অস্ট্রেলিয়া দল ক্যান্টারবারিকে ইনিংস ব্যবধানে পরাজিত করে। ঐ খেলায় তিনি মাত্র একটি উইকেট পেয়েছিলেন। তাসত্ত্বেও, তিন সপ্তাহ পর তাকে টেস্ট দলে রাখা হয়।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ডন ম্যাকরে। ২৯ মার্চ, ১৯৪৬ তারিখে ওয়েলিংটনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
১৯৪৫-৪৬ মৌসুমে অস্ট্রেলিয়া দল নিউজিল্যান্ড গমন করে। বিল ব্রাউনের নেতৃত্বে সিরিজের একমাত্র টেস্টে বোলিং উদ্বোধনে নেমে ০/৪৪ এবং ০ ও ৮ রান পান। খেলায় তার দল ইনিংস ব্যবধানে পরাজয়ের মুখোমুখি হয়। এরপর আর তাকে কোন টেস্ট কিংবা প্রথম-শ্রেণীর ক্রিকেট খেলায় অংশ নিতে দেখা যায়নি। কাকতালীয়ভাবে তার সর্বশেষ প্রথম-শ্রেণীর খেলাটি অস্ট্রেলিয়ার বিপক্ষে নিউজিল্যান্ডের প্রথম টেস্ট খেলা ছিল।
ক্রিকেট খেলার পাশাপাশি ফুটবল খেলায়ও দক্ষ ছিলেন ডন ম্যাকরে। গোলরক্ষকের ভূমিকায় একটি খেলায় অংশ নেন। ৪ জুলাই, ১৯৩৬ তারিখে অস্ট্রেলিয়ার বিপক্ষে সাত গোল হজম করেন। খেলায় নিউজিল্যান্ড দল ১-৭ ব্যবধানে পরাজয়বরণ করে। ঐ সময়ে নোম্যাডস ইউনাইটেড দলের পক্ষে ঘরোয়া আসরে ফুটবল খেলতেন।
১০ আগস্ট, ১৯৮৬ তারিখে ৭৩ বছর বয়সে ক্রাইস্টচার্চ এলাকায় ডন ম্যাকরে’র দেহাবসান ঘটে।
সেনবাগ সরকারি কলেজ

সেনবাগ সরকারি কলেজ নোয়াখালী জেলার সেনবাগ উপজেলায় অবস্থিত স্নাতক পর্যায়ের একমাত্র সরকারি শিক্ষাপ্রতিষ্ঠান। এটি সেনবাগ পৌরসভায় অবস্থিত। এটি প্রতিষ্ঠিত হয় ১৯৭৭ সালে। 
স্বাধীনতা পরবর্তী সময়ে সেনবাগ থানা সদরে বেশ কয়েকজন প্রতিভাময় রাজনীতিবিদ,বিদ্যানুরাগী এবং প্রগতিশীল সমাজকর্মীদের চিন্তা চেতনায় সেনবাগে উচ্চ শিক্ষাপ্রতিষ্ঠান
গড়ার বিষয়টি গুরুত্ব পায়। ১৯৭৭ সালে ডা. টি. আই.এম নুরুজ্জামান চৌধুরী (প্রাক্তন এম,এল.এ), জনাব আবদুস সোবহান (সাবেক এম.পি), জনাব আবদুর রহমান (সাবেক এম.পি), জনাব কর্ণেল ছাদেক (বর্তমানঅ:বিগ্রেডিয়ার), জনাব মলেকুজ্জামান, জনাব মোলভী দীন ইসলাম, জনাব রায়দুল হোসেন (তাজু) প্রমুখের ঐকান্তিক প্রচেষ্টায় এবং তৎকালীন সার্কেল অফিসার জনাব আনোয়ার উল্যাহর পৃষ্ঠপোষকতায় সেনবাগ কলেজ প্রতিষ্ঠিত হয়। ১৯৭৭ সালের ০১ জুলাই থেকে সেনবাগ কলেজ সেনবাগের গণ-মানুষের উচ্চ শিক্ষার পথিকৃৎ হিসেবে যাত্রা শুরু করে। জনাব টি.আই.এম নুরুজ্জামান চৌধুরী সভাপতি ও জনাব দীন ইসলাম মৌলভী সম্পাদক হিসেবে কলেজের প্রথম পরিচালনা কমিটির দায়িত্ব পালন করেন। প্রথম অধ্যক্ষ হিসেবে নিয়োগ পান জনাব মো.কামরুজ্জামান। ১৯৭৭ সালে উচ্চ মাধ্যমিক কলেজ হিসেবে কুমিল্লা বোর্ডের অধিভুক্তি লাভ করে। এরপর ১৯৮৮ সালের ২৯ মার্চ কলেজটি সরকারিকরণ হয়।
০৪ টি বহুতল বিশিষ্ট একাডেমিক ভবন , একটি ০৬ তলা ভবনের নির্মাণাধীন আছে । সুপরিসর ০১ টি লাইব্রেরী , ০১ টি প্রশাসনিক ভবন , ০১ টি শিক্ষক মিলনায়তন , একটি সভাকক্ষ , ০১ আইসিটি ল্যাব , ০১ টি মসজিদ , ০১ টি শহীদ মিনার , ০১ টি বড় খেলার মাঠ প্রভৃতি।
http://www.senbagcollege.gov.bd/index.php
কুলিয়ারচর পৌরসভা

কুলিয়ারচর পৌরসভা বাংলাদেশের ঢাকা বিভাগের কিশোরগঞ্জ জেলার অন্তর্গত একটি পৌরসভা।
শিক্ষার হার : ৫৫%
শিক্ষা প্রতিষ্ঠানঃ
বর্তমান মেয়র- ইমতিয়াজ বিন মুছা
কটিয়াদী পৌরসভা

কটিয়াদী পৌরসভা বাংলাদেশের ঢাকা বিভাগের কিশোরগঞ্জ জেলার অন্তর্গত একটি পৌরসভা।
আয়তন- ১৭.৫০ বর্গ কিমি। জনসংখ্যা- ৪৭,৩৫০ জন।
শিক্ষার হার : ৪৪%
শিক্ষা প্রতিষ্ঠানঃ
বর্তমান মেয়র- মোঃ শওকত উসমান
পাকুন্দিয়া পৌরসভা

পাকুন্দিয়া পৌরসভা বাংলাদেশের ঢাকা বিভাগের কিশোরগঞ্জ জেলার পাকুন্দিয়া উপজেলার অন্তর্গত একটি পৌরসভা। ৩০ মার্চ ২০০৭ তারিখে পৌরসভাটি প্রতিষ্ঠিত হয়। এর আয়তন । পৌরসভাটির মোট জনসংখ্যা ২৮,৭৭৩। এটি একটি “ক” শ্রেণিভুক্ত পৌরসভা।
পাকুন্দিয়া সদর ইউনিয়টি ২০০৭ সালের দিকে পৌরসভায় রুপান্তর করা হয়।
পৌরসভাটির বর্তমান মেয়র মো. আক্তারুজ্জামান খোকন।
। মো. নজরুল ইসলাম আকন্দ
২০২১- বর্তমান
সুচিত্রা কৃষ্ণমূর্তি

সুচিত্রা কৃষ্ণমূর্তি হলেন একজন ভারতীয় অভিনেত্রী, লেখিকা, চিত্রশিল্পী এবং গায়িকা।
১৯৮৭–৮৮ সালে স্কুলে পড়ার সময় সুচিত্রা "চুনৌতি" নামক টেলিভিশন ধারাবাহিকে অনিভয়ের মাধ্যমে তাঁর অভিনয় জীবনের শুরু করেছিলেন। তিনি "" নামক বিখ্যাত কমিক স্ট্রিপ পিনাটস-এর উপর ভিত্তি করে একটি সংগীত প্রযোজনায় অভিনয় করেছেন; উক্ত মিউজিক ভিডিওতে তিনি লুসি নামক একটি চরিত্রে উপস্থিত হয়েছিলেন।
তিনি নব্বইয়ের দশকের গোড়ার দিকে পামোলিভ সাবান, ক্লিয়ারসিল, সানরাইজ কফি, লিমকা এবং কোলগেট টুথপেস্টের মতো পণ্যগুলোর বিজ্ঞাপনে হাজির হয়েছেন। ১৯৯৪ সালে তিনি বাণিজ্যিক এবং সমালোচকদের দ্বারা প্রশংসিত জনপ্রিয় চলচ্চিত্র "কাভি হাঁ কাভি না"-এ অভিনয়ের মাধ্যমে চলচ্চিত্র জগতে পা রেখেছিলেন; এই চলচ্চিত্রে তিনি শাহরুখ খানের সাথে অভিনয়ের সুযোগ পেয়েছিলেন। তিনি মালয়ালম তারকা জয়রামের বিপরীতে "কিলুক্কাম্পেট্টি"-তে অভিনয় করেছিলেন।
তিনি একই সাথে ১৯৯০-এর দশকের মাঝামাঝি থেকে "ডোলে ডোলে", "দাম তারা", "আহা" এবং "জিন্দেগি" নামে বেশ কয়েকটি পপ অ্যালবাম প্রকাশ করেছেন। এর মাধ্যমে সঙ্গীত জগতে তিনি পদার্পণ করেছিলেন। "জিন্দেগি" নামে অ্যালবামের মূল গানটির সুর করেছিলেন অ্যান্ড্রু লয়েড ওয়েবার এবং বাকি গানগুলোর সুর করেছেন হিমেশ রেশামিয়া।
বিবাহের পর তিনি বিনোদন জগৎ ছেড়ে দিয়েছিলেন। দশ বছর পর, তিনি অনিল কাপুরের বিপরীতে "মাই ওয়াইফ'স মার্ডার" (২০০৫) নামক চলচ্চিত্রে অভিনয়ের মাধ্যমে পুনরায় এই জীবনে ফিরে আসেন। অভিনয়শিল্পী হিসাবে এই চলচ্চিত্রটি সুচিত্রার জন্য একটি ভালো চলচ্চিত্র ছিল।
২০১০ সালে রাম গোপাল বর্মা দ্বারা পরিচালিত ভারতীয় গণমাধ্যম সম্পর্কিত চলচ্চিত্র "রান"-এ অভিনয় করেছেন; যেখানে তিনি অমিতাভ বচ্চন, কন্নড় সুপারস্টার সুদীপ এবং রিতেশ দেশমুখের মতো চলচ্চিত্র অভিনেতাদের সাথে অভিনয়ের সুযোগ পেয়েছিলেন; তিনি উক্ত চলচ্চিত্রে নলিনী কাশ্যপ নামে একটি মিডিয়া কার্যনির্বাহীর চরিত্রে অভিনয় করেছিলেন।
সুচিত্রা ভারতীয় ধ্রুপদী সংগীতের গোয়ালিয়র ঘরানার একজন প্রশিক্ষিত ধ্রুপদী কণ্ঠশিল্পী। তিনি দশ বছরেরও বেশি সময় ধরে শিল্পের এই ধরনটিতে প্রশিক্ষণ নিয়েছিলেন।
সুচিত্রা ১৯৭৫ সালের ২৭শে নভেম্বর তারিখে ভারতের মহারাষ্ট্রের মুম্বইয়ের একটি তেলুগুভাষী পরিবারে জন্মগ্রহণ করেছিলেন। তিনি মহারাষ্ট্রের মুম্বইয়ে তাঁর শৈশব অতিবাহিত করেছেন। তিনি চলচ্চিত্র নির্মাতা শেখর কাপুরের সাথে বিবাহ বন্ধনে আবদ্ধ হয়েছিলেন, কিন্তু এখন তাঁদের বিবাহ বিচ্ছেদ হয়ে গেছে। তাঁদের কাবেরী কাপুর নামে একটি মেয়ে রয়েছে। সুচিত্রা দাতব্য কাজে সক্রিয়ভাবে জড়িত এবং বেশ কয়েকটি এনজিওর সাথে মিলিত হয়ে কাজ করেন।
নীলা

হিন্দু ধর্মে নীলা একজন দেবী। তাকে নীলিমা বা নীলমান্ত্র নামেও অভিহিত করা হয়। তিনিই শনি দেবের প্রথম স্ত্রী এবং কুলিগ্নার মাতা। দেবী নীলা শনি দেবের ক্ষমতা বৃদ্ধি করে৷ তিনি মূলত নীলকান্তমণি রত্মপাথরের দেবী। দেবী নীলা ব্রহ্মার পঞ্চমুখেরও ক্ষমতা ধারণ করে৷ তাছাড়াও তার পুত্র কুলিগ্না একজন ঋষি।
হিন্দু ধর্ম মতে, নীলা ও শনিকে একই সময়ে সৃষ্টি করা হয়েছিল। মহাদেব শিব তাদের সৃষ্টি করেছিল। কিন্তু শনি ছিল সাকারাত্মা শক্তির (ধনাত্মক শক্তি) আধার। অপর দিকে নীলা ছিল নিরাকারাত্মা শক্তির (ঋণাত্মক শক্তি) আধার। নীলা প্রথমে শক্তি রূপে বিরাজমান ছিল। এ সময়ে ভগবান বিশ্বকর্মা তার লোকে নীলাকে আটক করে। প্রায় ১২ বছর পর নীলা তার দেহপ্রাপ্ত হয়৷ এ সময় শনির শত্রু রাহু, ইন্দ্র, সংজ্ঞা নীলাকে ভুল বোঝায়৷ নীলা শনির প্রতি ক্ষিপ্ত হয়ে ওঠে এবং যুদ্ধ ঘোষণা করে৷ প্রথম দিকে নীলা শনির শত্রু ছিল। যদিওবা পরে নীলা তার ভুল বুঝতে পারে।
প্রথমে নীলা শনির ব্যাপারে ভুল বুঝেছিল। শনির শত্রুরা নীলাকে ভুল বুঝিয়েছিল। তারা নীলার শক্তি ব্যবহার করে শনিকে ধ্বংস করতে চেয়েছিল৷ নীলা শনিকে আক্রমণ করে এবং অবরুদ্ধও করে৷ কিন্তু শনি তাকে তার ভুল বোঝাতে সক্ষম হয়। শনির শক্তির আধার যে নীলার ক্ষমতা এটি বুঝতে পেরে নীলা এই যুদ্ধ সমাপ্ত করে। পরবর্তীতে নীলা তাকে এবং তার সকল শক্তিকে শনিতে সমার্পিত করে শনির অভ্যন্তরে বাস করতে শুরু করে।
নীলা নামে হিন্দু ধর্মে আরো একটি দেবী রয়েছেন৷ যিনি শ্রী বিষ্ণুর তৃতীয় সহধর্মিণী ছিলেন। নীলা দেবী ভগবান বিষ্ণুর প্রথম স্ত্রী ভূদেবীর সাথে একাত্ব হয়ে বিরাজ করেন। বেদের নীলা সূক্তে নীলা দেবীর গুণগান করা হয়েছে। কৃষ্ণ অবতারের সময় নীলা দেবী নাপ্পিনাই রূপে পৃথিবীতে এসেছিলেন। তারা দুজনে আলাদা সত্তা তবে কিছু ধার্মিক দৃষ্টিকোণ হতে মিল পাওয়া গেছে।
যেমন- নীলা দেবী শ্রী বিষ্ণুর চেয়ে বয়সে বড়৷ এ কারণে তাকে তাকে জেষ্ঠাদেবীও বলা হয়ে থাকে। এ সময় বিষ্ণুকে ভগবান শনির সাথেও তুলনা করা হয়। নীলা দেবী বয়সে বড় হওয়ার জন্য তৃতীয় স্ত্রী হওয়া সত্ত্বেও প্রথম স্ত্রী ভূদেবীর সাথে একাত্ম হয়ে তিনি ডান পাশে অবস্থান করেন এবং লক্ষ্মী বাম পাশে অবস্থান করেন। নীলা ও ভূদেবী হিন্দু ধর্মে সহনশীলতা ও বাধার প্রতীক। নীলা দেবী ভগবান বিষ্ণুর সাধারণ ও সহজতার প্রতীক। অন্যদিকে ভূদেবী ভগবান বিষ্ণুর পালনকর্তা গুণটির প্রতীক৷ শেষত শ্রী লক্ষ্মী ভগবান বিষ্ণুর মহানুভবতার রূপায়ক।
"কালার্স টিভি"র তৎকালীন ধারাবাহিক অনুষ্ঠান "কর্মফলদাতা শনি"তে দেবী নীলার প্রাথমিক জীবন চিত্রিত করা হয়েছে। দেবী নীলা চরিত্রে অভিনেত্রী জান্নাত জুবায়ের রহমানি অভিনয় করেন।